Cornish Rex

Cornish Rex je mačacie plemeno. Typickým znakom plemena je jemná a mäkká vlnitá srsť bez krycích chlpov. Na chrbáte a bokoch sa zvykne kučeraviť. Kocúri sa rodia zvyčajne dvoj- alebo trojfarební.

Tieto mačky majú výnimočne milú a prívetivú povahu, sú kontaktné a verné. Potrebujú pána, ktorý bude mať veľa času na hranie. Ide o pomerne mladé ale veľmi obľúbené plemeno, ktoré sa dá dobre vycvičiť. Je to mačka, ktorá urobí, čo vám na očiach uvidí. A nevyžaduje za to veľa.

 História 
História tohto plemena nesiaha ďaleko. Vyšľachtené bolo až v roku 1950 vo Veľkej Británii. Okamžite si ale získalo veľkú obľubu. V roku 1957 sa potom rozšírilo do USA. V našich končinách sa objavuje skôr ojedinele. 

 Správanie a temperament 
Aktívny životný štýl, prítulnosť, hravosť a maznanie. To je pre cornish rex typické. Vyhľadáva spoločnosť, takže ak nemáte na ňu dostatok času, kúpte jej radšej ešte súrodenca. Ak chýba spoločnosť, trpí. Ľahko sa cvičí, samotný výcvik je pre ňu zábavou a potešením. Táto mačka tiež veľmi rada je, preto je nutné ju prísnejšie strážiť jedálniček. Veľmi dobre vychádza so psami aj deťmi.  

 Vzhľad 
Telo je stredne veľké, dlhšie, dobre stavané. Hlava vajcovitá s klabonosom. Nohy sú dlhé, štíhle, predné kratšie ako zadné. Vďaka skvelému svalstvo vám dokáže z podlahy vyskočiť až na ramená. Chvostík je dlhý so špičkou na konci. Jedinečným znakom sú nádherné veľké oči, netopierie uši a hlavne kučeravá, hodvábne jemná srsť. Často je tak cornish rex úsmevne prirovnávaný k malej ovečke. Zafarbenie srsti je povolené akékoľvek, napríklad červeno dymové, korytnačie, biele či čierna s bielou. 

 Starostlivosť a životné podmienky 
Cornisa rex vyžaduje častý kontakt so svojou ľudskou rodinou, preto sa hodí určite do domu a bytu. Hoci je veľmi aktívna a hravá, vystačí si doma bez prístupu von. Určite potrebuje zábavu, spoločnú hru, preto jej denne venujte čas. Jej nádherná kučeravá srsť veľmi málo žmolkavie, nepotrebuje časté česanie ani umývanie. Kúpanie prichádza na rad vtedy,  ak vám srsť príde mastná. 

 Zdravie 
Starostlivosť zamerajte na prísun krmiva, toto plemeno veľmi rado je a má sklony k nadváhe. Tá môže viesť k problémom s pohybom. Po kastrácii sa musí hmotnosť strážiť o to viac.

Kategória:Plemená mačiek zo Spojeného kráľovstva
Kategória:Plemená mačiek